Piiblikohvik
Tere tulemast taas Piiblikohvikusse!
Minu tänaseks külaliseks on naine,
kes on laulja, muusik, õpetaja, abikaasa ja ema -
Nina Åström.
- Tere tulemast saatesse! - Aitäh!
- Oled rääkinud viimasel ajal usu kommunikeerimisest
ehk edastamisest teistele.
Kas siin pole peamiselt tegemist inimestega kohtumises?
- Jah. Selles on palju muudki.
Inimene võib lugeda teksti, mille keegi on kirjutanud,
või nagu meie siin istume ja vestleme -
kaks inimest edastavad midagi teineteisele.
On olemas ka hea suhtlemise reeglid,
kuid enamasti on kaks inimest oma taustade, kogemuste,
rõõmude-muredega, kelle kohtumine võib olla põnev.
- Kui kommunikatsioon ei toimi, on raske ka sõnumit vastu võtta.
- Jah. Peame kommunikatsiooniks sõnu ja sõnad ongi tähtsad.
Võin aga öelda õigeid sõnu õigesti, kuid kui kommunikatsioon ei toimi
või kui teine tunneb, et teda ei austata
ja temast tegelikult ei hoolita, vaid ta on vaid mingi objekt
kellelegi "linnukese" teenimiseks, on see tunnetatav.
Meid on loodud seda tunnetama.
Kommunikatsioon võib olla parimal juhul suurepärane,
kuid see sõltub paljudest teguritest ja võib olla ka kohutav.
- Kas üks kristlaste probleem ongi see,
et inimesed võivad muutuda pigem meie sõnumi objektideks
ja "klientideks", selle asemel et olla ligimesed?
- Kindlasti. Meil kõigil on see oht.
See viib tagasi armastuse juurde, mis on Pauluse sõnul kõige alus,
kõik muud on kõrvaltegurid.
Kui seda ei ole ...
Peame vaatama seda kuldse reegli aspektist,
et tehke teistele seda, mida tahate, et teile tehtaks.
Minagi ei taha, et keegi tuleb mingi sõnumiga pähe lööma
ja väidab, et ta mõistab mu elu, kui ta millegagi seda ei näita.
Kommunikatsioon on palju enam kui sõnad.
- Kas igaüks peaks endalt kommunikeerimise puhul,
eelkõige usu edastamise puhul, küsima,
kas edastan oma sõnumit nii nagu tahaksin seda ise kuulda
ja kas kohtlen seda inimest nii nagu tahaksin ise koheldud saada?
- Jah. See on väga hea küsimus.
Oleme muidugi kõik erinevad. Meie taustad võivad erineda.
Kui tahame teist tundma õppida ja vaadelda asju teise seisukohalt,
on see inimesele tunnetatav.
- Vaatleme nüüd Jeesusest ja usust rääkimist.
Kas siin on samuti kraav -
läheneme inimestele julgelt ja oleme osavad suhtlejad,
kuid sõnum võib edastamata jääda?
- See on jah see teine kraav.
Inimestega tutvumine võib olla väga vahva.
See võib olla hinge tasemel, mis on samuti vajalik,
kuid elumuutev inimestega kohtumine toimub vaimu tasandil.
Rääkides üksteise armastamisest ja armastuses kohtlemisest
võivad paljud öelda, et nad tegelikult ei suuda seda.
Kui oleme endaga ausad, tunnistame,
et meis on väga vähe armastust, kui seda üldse on.
Jeesusest rääkimise juures on õnneks alati see müstiline faktor,
me armetud ei suuda seda ise täiuslikult teha.
Arm tuleb ja aitab, nagu ka paljudes teistes asjades.
Kristlastena elab meis Jumala Vaim,
kes kontakteerub inimese vaimuga.
Minagi ei mõista alati, mis on hingest ja mis vaimust,
kuid see ei ole kõige tähtsam.
Oluline on omada suhtumist, et vajame Jeesuse abi
armastamises, sõnumi edastamises ja kõiges
ning tahame olla Tema lähedal.
- Vaatame seda nüüd praktilisest aspektist.
Tavaliselt pole võimalust isegi maha istuda ja vestelda,
see on meie kiires maailmas luksus.
Tore, kui selliseid võimalusi on.
Kas kohtumisi võib olla erinevatel tasanditel?
Osadega kohtume lähiringkonnas pidevalt.
Keegi võib olla näiteks abielus mittekristlasega,
mis puhul toimub kommunikatsioon 24 tundi ööpäevas iga nädal.
Mõnda inimest võin kohata aga hetkeks.
Siin on suur vahe, kas pole?
- Kindlasti.
Veelgi ekstreemsem näide - võid kuulata mõnda kõnelejat,
näiteks teleris, ja usud, mida räägitakse.
Selles on midagi,
kuigi sa ei oska seletada, mis see täpselt on.
Kindlasti räägitakse õigeid sõnu, kuid asi pole vaid selles.
Kui inimene on Jeesuse lähedal ja hakkab mõistma, kes ta on,
hakkab see välja imbuma, nii avalikku kõnet pidades
kui ka kellegagi koos elades. Viimases ehk ei räägitagi nii palju.
Abielus olles ei toimu tingimata jutlustamist,
vaid vaadatakse, kuidas inimene armastab
ja kas ta armastab. Mida ta silmas peab?
Kuidas see ilmneb, kui öeldakse: minus elab Püha Vaim?
Sõnumi edastamine toimub midagi kellegi heaks tehes
või ohverdades.
Kommunikatsioon ei toimu vaid sõnadega.
- Räägime hetke pärast kommunikatsioonist edasi,
eelkõige sinu erialal - esinemisel.
Vaatame vahepeal ühe videolõigu.
Mida me seal näeme?
- Filmitud on paari üritust Aasias,
kus pean seminari kristlikele muusikutele ja lauljatele Nepaalis.
Räägime sellest, millele peaks laval olles mõtlema.
Seal on individuaalseid suhtlemisolukordi
ja ka üks suurem tüüpiline lavaolukord.
- Vaatame seda.
- Olen mõelnud sellele kaua ja arvan, et vajame kolme asja.
Esiteks, ja sellele peab iga kristlane mõtlema,
peame olema alati Kristusele väga lähedal.
Muusikud ja staarid ei ole selles suhtes erandid.
Mis on inimesel kasu sellest, kui ta võidab maailma,
kuid kaotab oma hinge?
Elage lähedal Kristusele, ärge laske midagi vahele tulla.
Tema annab sulle identiteedi siin maa peal,
Tema võib näidata, kes sa oled.
Tema toob esile kõik su annid ja aarded sinus.
Me ei tea isegi, kes me täpselt oleme.
Tema võib meile näidata.
Ta võib anda meile elu nüüd ja ka igavikus.
Tema on ainus lootus nii meie kui kogu maailma jaoks.
- Palvetasin: Issand, kui oled tõeline ja Tervendaja,
tervenda mind ja ma järgin sind ning pühendan oma elu Sulle.
Tegin seda ja mind läbis otsekui elektrišokk.
Keegi puudutas minu ihu. Tol hetkel andsin oma elu Jeesusele.
- Avaliku esinemise puhul rääkisid kolmest tähtsast asjast.
Mida pead kõige tähtsamaks?
- Pean silmas eelkõige kristlasi ja nende usu kommunikeerimist.
Kõige olulisem kõigile kristlastele
on elada Jeesusele võimalikult lähedal,
nii palju armule toetudes, kui vähegi võimalik.
Sellest algab kõik: sinu identiteet -
hakkad tasapisi mõistma, kes sa oled
ja sa hakkad seda ka teistele edastama.
Et pääseda armastuse lainele, peame olema lähedal Jeesusele,
nii iseenda kui ka teiste pärast.
See on alati tähtsaim. Teine on see, et ...
- Täpsustaksin veel esimest.
Ütlesid: olles lähedal Jeesusele, oleme armus.
Tegemist ei ole minu saavutusega.
- Just. Me ei püüa ise lähemale ronida.
Õpime, et Jeesus tõesti armastab mind, halastab mulle,
annab andeks mu patud.
See on nii suur ja võimas asi, et on võimatu kirjeldada.
See on kõige alus, mitte meie enda jõupingutused.
Meil ei ole redelit Jeesusele lähemale ronimiseks.
Teiseks, esinejal, näiteks lauljal, laululoojal, muusikul
on oluline oma oskused võimalikult teravaks lihvida.
On mitmeid esinemis- ja muid nippe, mida tasub õppida.
Tuleb treenida end võimalikult osavaks ja seda mitmel põhjusel.
Oleks publiku alahindamine ja lugupidamatus nende vastu,
kui läheksid niiöelda mütsiga lööma.
Nad on tulnud kohale, võtnud õhtuks lapsehoidja
ja pühendavad oma aja sinu esinemisele.
Sa pead vähemalt midagi teha oskama.
Neid peab austama. Pead mõtlema ka riietusele.
Oled esinejana seal inimeste jaoks.
- Kristlaskonnas esineb tihti sama olukord ka jutlustades.
Soome jutlusi on viimasel ajal palju kritiseeritud,
neid peetakse halvaks, peamiselt retooriliselt,
kuigi sisu võib olla asjalik.
Sõnum ja oskused ei tohiks vastuolus olla.
- Need ei tohiks teineteist anulleerida.
See, mis toimub inimeses, on alati Jumala töö.
Kuid meie peame tegema oma osa.
Minu töö on teha, mida mina suudan.
Õpin laulusõnad selgeks jne.
Oma asja oskamine on kui autojuhtimine alguses.
Kui sa veel midagi ei oska, läheb kogu tähelepanu pedaalidele
ja sa unustad liiklust jälgida. Sel juhul oled ohtlik autojuht.
Kui kõik need asjad on sul juba niiöelda veres,
sa oskad oma asja, võid selle kõrvale panna, unustada
ja keskenduda sellele, mida teed.
Suudad näha selgemini inimest, kellega suhtled
ega mõtle oma tegemistele. Suudad lõdvestuda.
See ei tähenda Jumala osa välistamist.
See, mida sina suudad, ei ole midagi.
Sedagi tuleb teha, kuid sellest ei piisa.
- Oma asja hästi oskamine ei ole esineja jaoks,
vaid inimeste jaoks.
- Kui laval on ebamugav olla, mõtle, mida teeksid ilma publikuta.
Kas hüppaksin laval üksi, kui saalis kedagi poleks?
Me oleme seal teiste jaoks.
- Ja see hõlmab kõike alates riietusest.
Korralikult riietudes ei püüa me iseennast esile tõsta,
vaid austame kuulajaid, et nende tähelepanu
ei oleks meie riietusel, vaid sõnumil.
- Kõik teenib sõnumit.
Peaksime rohkem rõhutama teenija suhtumist.
Kui keegi on laval, peetakse seda tihti eriliseks.
Meie kultuuris tähendab mikrofoni omamine,
et oled midagi erilist.
Laval olla tähendab teenida ja seda ei tohi unustada.
Sa teenid oma andega ja ka sellega,
mis kaasneb avaliku elu tegelaseks olemisega,
mis ei ole alati kõige kergem.
- Olla Jeesusele lähedal, osata oma asja võimalikult hästi ...
- Kolmandaks, jää iseendaks.
Küll on lihtne!
Iseendaks jäämine on seotud esimese punktiga
ehk Jeesusele lähedal olemisega, kuna meie identiteet lähtub Temast.
Kui võtame vastu Tema andestuse, hakkame mõistma oma elu eesmärki
ja kes me oleme.
Esinemise, näiteks laulmise juures, on ka praktilisi aspekte -
ma ei pea olema Soome Mariah Carey,
et keegi olla.
Võin erinvaist allikaist õppida ja nii kõik teevadki,
kuid sellest tekib süntees, millel on meie nägu.
Kui inimesed tahaksid kuulata Mariah Carey't,
lähevad nad teda kuulama, mitte mind.
Milline tahes ma ka ei oleks, iseendaks jäädes
olen kõige paremini teistele kingituseks.
Maailmale kingituseks olemine võib veidralt kõlada,
kuid see on tõsi.
Mõtleme, et kui nad vaid teaksid,
milline tegelikult olen, laguneks kõik.
Kui õpime tundma iseennast, oleme lähedal Jeesusele,
on teistelgi meiega hea olla ja see on neile kingituseks.
- Seegi ei ole sinu enda jaoks, vaid teistele.
- Tõepoolest.
Mind teeb õnnelikuks see, et saan olla teiste jaoks,
kui ma ei takerdu iseendasse ega mõtle,
et olen kellestki parem või halvem.
Mõlemal juhul keskenduksin endale.
Kui see ära kaob, leiame õnne.
- Iseendaks jäämine ei tähenda olla väike põrsake,
keda kõik teised teenivad, vaid tuleb leida koht,
kus saame anda endast teiste heaks kõige rohkem.
- Sind on just selliseks loodud ja see ei saa olla halb.
Jumal on sind loonud ja Tema ütles, et see on hea.
Kuigi oleme langenud pattu, mis tekitab veidi raskusi,
on meid kutsutud sellele teele.
Kui näeme selle välgatusi, on see väga imeline.
- Oleme väga erinevad.
Kui keegi ennast leiab, ei tähenda see,
et keegi teine kogeks täpselt sama.
- Teine võib end leida, kui avastab,
et talle meeldib üksi vaikselt nokitseda.
Introvertne olemine ei ole vale,
me ei pea kogu aeg väljapoole elama.
- Millist nõu annaksid kuulajaile, kes pole muusikud, lauljad, esinejad?
- Väliselt siin ehk on mingi vahe, kuid sisuliselt mitte.
Isegi kui sa kunagi ühtki inimest ei näeks,
selgi juhul lähtub sinu eesmärk ja identiteet Jeesusest.
Kõigil on mingeid inimsuhteid, kasvõi poes kassiirina töötades.
Edastad kogu aeg midagi - seda, kes sa oled,
sõnadeta, tegudega, asjadega, mida ütlemata jätad.
Võid muuta end ümbritsevate inimeste elu
kõigi väikeste asjadega, mida teed.
Kui sinus elab Püha Vaim, imbub see sinust välja.
See jõuab inimesteni ja kui keegi on asjast huvitatud,
hakkab ta mõtlema, mis selles inimeses erilist on.
- Üks minu lemmikraamat on Francis Schaefferi "No small people".
Ei ole olemas väikeseid, tähtsusetuid inimesi,
kuna Jumal on meid kõiki tähtsaks loonud.
- Jah. Kuid laseme valedel end selle suhtes täita
ja välisel oma väärtust määratleda.
Nagu oleks suur vahe, kas mul on kolm sõpra või tuhat "sõpra".
Väliselt ehk on vahe, kuid sisuliselt ehk mitte.
- Üks sõber valas oma südame Facebook'is välja
ja see meeldis vaid ühele.
Teine kirjutas, et käis külmkapi kallal,
ja see meeldis sajale sõbrale.
Praktikas käivad asjad nii.
Aitäh, Nina, et tulid saatesse ja rääkisid sellel teemal.
Õnnistust ja edu sulle kõikjal, kus oma usku edastad.
- Aitäh!
- Aitäh teile, kallid vaatajad!
Pidagem meeles, et olukorrad ja ülesanded võivad muutuda,
kuid usus on sisuliselt vaid üks oluline teema -
osadus Jeesusega,
kes kohtleb meid armu ja armastusega.
Imeline! Õnnistatud nädalat!
Kohtumiseni nädala pärast Piiblikohvikus!
Tõlge: Monika Jaaguri